आज मप्र आएगी भारत जोड़ो यात्रा परिवार के साथ पहुंचेंगी प्रियंका
भोपाल। कांग्रेस की 'भारत जोड़ो यात्रा' बुधवार को मप्र में प्रवेश करेगी। महाराष्ट्र के रास्ते बुरहानपुर पहुंचने वाली यात्रा प्रदेश में 13 दिन तक रहेगी। यात्रा में प्रियंका गांधी भी शामिल होंगी। संभावना है कि उज्जैन में प्रस्तावित जनसभा के दौरान वह मौजूद रहेंगी। बुरहानपुर में विभिन्न प्रदेशों से आए कांग्रेस के दिग्गज नेताओं ने डेरा डाल दिया है। पार्टी के सभी विधायक बुलाए गए हैं। भारत जोड़ो यात्रा को सफल बनाने के लिए प्रदेश कांग्रेस अध्यक्ष ने पार्टी नेताओं को अलग- अलग जिम्मेदारी सौंपी है। वहीं सुरक्षा की दृष्टि से प्रशासन और शासन ने अपनी सभी तैयारियां पुख्ता कर ली हैं। मुख्यमंत्री शिवराज सिंह चौहान ने कहा है कि मध्यप्रदेश की धरती पर सभी का स्वागत है।